Πριν λίγες ημέρες, ο Πάνος Λάμπρου ήταν στις ειδήσεις λόγω της απαίτησής του για αφοπλισμό της αστυνομίας και κατάργηση της ομάδας Δέλτα. Σήμερα, μετά τη διαρροή των φερόμενων ως συνομιλιών του με μέλος των Πυρήνων της Φωτιάς σχολιάστηκε όσο κανένας άλλος.

Ας τα πάρουμε απ' την αρχή. Ο πρώην υπουργός Γιάννης Πανούσης δεχόταν απειλές για τη ζωή του, και μέσω της ΕΥΠ έμαθε πως για το πρόσωπό του συζητούσαν οι Πυρήνες με Κυβερνητικά στελέχη. Ένα απ' αυτά φέρεται να είναι ο κος Λάμπρου. Ο διάλογος που διέρρευσε είναι σοκαριστικός και δείχνει την κυβέρνηση να διαπραγματεύεται, να υπόσχεται και να κανονίζει πίσω από κλειστές πόρτες με κρατούμενους για τρομοκρατία.

Οι οποίοι μάλιστα γκρινιάζουν για την αργοπορία της κυβέρνησης:

Στέλεχος ΣΥΡΙΖΑ: Θα τα δούμε όλα. Θα τα δούμε νομοθετικά: Σάββα Ξηρό, DNA, αποφυλακίσεις, όλα

Μέλος Πυρήνων: Τίποτα δεν κάνετε ακόμα

Στέλεχος ΣΥΡΙΖΑ: Δεν είμαστε μόνο εμείς, υπάρχει και ο «υπερυπουργός» και αυτός δεν είναι δικός μας

Μέλος Πυρήνων: Καλά κάναμε τότε και του είχαμε βάλει βόμβα.

Το MEGA κατονόμασε τον Πάνο Λάμπρου, κι ο ίδιος, αντί να αρνηθεί (εφόσον ήταν ψέματα) δηλώνει ενοχλημένος με τη δημοσιοποίηση, και απαντά:

Πάνος Λάμπρου, Συνεργάτης στο Υπ. Δικαιοσύνης, καταγγέλλει το MEGA για τη διαρροή των συνομιλιών. ΔΕΝ τις διαψεύδει! pic.twitter.com/FWllKDBCDS — Yiorgos Smyrlis (@smyrlis) November 10, 2015

Εδώ και καιρό, τίποτα πια δεν μας εκπλήσσει. Έχουμε πάθει ανοσία στο σουρεαλισμό που ζούμε. Η συγκεκριμένη υπόθεση έγινε θέμα στα social media, με πολλά σχόλια για την εξωτερική εμφάνιση του κυρίου Λάμπρου.

Χωρίς να θέλω να σε ταράξω υπνωτισμένε μου Έλληνα, πληρώνεις ΕΝΦΙΑ για να πληρώνει ο υπουργός αυτόν: #panousis_gate pic.twitter.com/NfSB1L0Dh0 — FirFirikos (@FirFirikos1) November 10, 2015

Πάνος Λάμπρου, μέλος της Πολιτικής Γραμματείας του ΣΥΡΙΖΑ..σε περίπτωση που είχες ενδοιασμούς να μην μεταναστεύσεις pic.twitter.com/k14pSYuk1i — Sersemis (@vasilisxatzis13) November 10, 2015

Όμως, άλλα είναι τα σημαντικά και όχι η φάτσα του Πάνου Λάμπρου. Και αυτά μένουν να αποδειχθούν.

Το γεγονός όμως ότι ο κος Λάμπρου δεν διέψευσε τους διαλόγους ρητά, είναι, για αρχή, ενδεικτικό, και ανησυχητικό. Όταν επιλέγονται σύμβουλοι και ειδικοί συνεργάτες άνθρωποι με βασικές περγαμηνές την κομματική τους δράση, αυτά παθαίνει κανείς.

Ο Γιάννης Πανούσης δεν είχε επιλεγεί λόγω της κομματικής ταυτότητάς του, αλλά μάλλον πιο αξιοκρατικά: ήταν έγκριτος εγκληματολόγος, ορθολογιστής και ανεξάρτητος. Όμως το γεγονός πως δεν ήταν «του κόμματος» είχε ως αποτέλεσμα τη συνεχή ενδοκυβερνητική λάσπη, τις απειλές και, τελικά, την απομάκρυνση απ' το Υπουργείο του...

ΥΓ. Γράφει ο Δημήτρης Αλικάκος:





Κάτω στην φωτογραφία είναι ο Πάνος Λάμπρου (μέλος της πολιτικής γραμματείας του Σύριζα), ο άνθρωπος που, σύμφωνα με τον πρώην υπουργό δημόσιας τάξης, συνομιλούσε με τρομοκράτες στη φυλακή (δεν το αρνείται) που απειλούσαν τη ζωή του. Συνομιλούσε με τους κρατούμενους, καθώς όπως ο ίδιος αποκαλύπτει «μου ζητήθηκε από το υπουργείο Δικαιοσύνης να συνδράμω ως ειδικός συνεργάτης του υπουργείου».



«Ως ειδικός συνεργάτ ης του υπουργείου». Του «ζητήθηκε».





Στοπ εδώ! Σας πείραξε η πρώτη φωτογραφία, δηλαδή το παρουσιαστικό του που είναι κάπως… και όχι η δεύτερη, δηλαδή το επίσημο βιογραφικό του. Ακριβώς αυτό το βιογραφικό που δεν θα θέλατε με τίποτα να έχει το παιδί σας γιατί σε μια σοβαρή χώρα θα πάλευε για μια θέση αποθηκάριου ή κλητήρα (καμιά δουλειά δεν είναι ντροπή).